विदेश सचिव सुजाता सिंह और उनके भूटानी समकक्ष येशे दोरजी ने इस सहमतिपत्र पर हस्ताक्षर किया। उसके अनुसार, नालंदा विश्वविद्यालय बिहार के राजगीर में बनेगा और उसे डिग्री, डिप्लोमा तथा सर्टिफिकेट प्रदान करने का अधिकार होगा। सहमतिपत्र के अनुसार, नालंदा विश्वविद्यालय के लक्ष्यों और कार्यों में एक ऐसे अंतरराष्ट्रीय शिक्षण केन्द्र की स्थापना करना है जो लिंग, जाति, नस्ल, विकलांगता, धर्म और सामाजिक-आर्थिक पृष्ठभूमि से परे सभी देशों से विलक्ष्ण और सबसे ज्यादा समर्पित छात्रों को एक साथ ला सके। उसके अनुसार, भारत विश्वविद्यालय में पढ़ने या काम करने आ रहे छात्रों, संकाय और कर्मचारियों को समुचित वीजा देगा। विश्वविद्यालय की स्थापना और उसे चलाने के लिए धन की व्यवस्था स्वैच्छिक दान पर आधारित होगी।